Väčšina odolných telefónov má konštrukciu opatrenú proti pádom. Veľká časť z nich je zaistená aj proti vniknutiu vody, nie je to však pravidlom. Pred kúpou odporúčame overiť, či telefón disponuje stupňom krytia IP67 alebo IP68. Tieto označenia znamenajú, že môžete telefón bez starostí čistiť v umývadle a uškodiť by nemal ani pád do vedra s vodou. Niektoré zariadenia disponujú zvláštnymi certifikátmi výrobcu, ktoré definujú napríklad odolnosť voči pádu do čerstvého betónu (model CAT S62).